1. **04.03.2021**
2. **Владимир Уйба аддзысьліс Сыктывкарса Краснозатонскӧй посёлокын олысьяскӧд**
3. Аддзысьлӧмыс вӧлі рака тӧлысь 3 лунӧ посёлокса библиотекаын Краснозатонскӧйын олысьяслӧн корӧм серти. Сёрнитісны посёлоксӧ юан ваӧн могмӧдӧм, туйяс да челядьлы площадкаяс дзоньталӧм, мутас мичмӧдӧм, Краснозатонскӧйын Уна мога шӧрин восьтӧм да мукӧдтор йылысь.
4. Аддзысьлӧм дырйи вӧліны Коми Республикаса Веськӧдлан котырӧн Юрнуӧдысьӧс вежысь Дмитрий Самоваров, Сыктывкарса мэр Наталья Хозяинова, Коми Республикаса Каналан Сӧветын социальнӧй политика комитетӧн веськӧдлысь Надежда Дорофеева, Коми Республикаса стрӧитчан, оланін да коммунальнӧй овмӧс министр Игорь Кузьмичев, Коми Республикаса вынйӧр сӧвмӧдан да спорт министр Виталий Савилов, видз-му овмӧс да потребительскӧй рынок министр Денис Шаронов.
5. Посёлокын ветеранъяслӧн сӧветӧн веськӧдлысь Николай Алексеевский юӧртіс, мый Краснозатонскӧйын ваӧн могмӧдан системасӧ колӧ нин важӧн дзоньтавны, ӧд кӧдзыд ваыс петӧ гудыр да сорасъясӧн. Та вӧсна колӧ вежны ваӧн могмӧдан системасӧ да колӧ стрӧитны водовод.
6. Краснозатонскӧйын олысьясӧс бур юан ваӧн могмӧдан да налы васӧ унджык вайӧм серти уджъяссӧ нуӧдӧны нин. 2020 воын муниципалитетлӧн техническӧй задание серти дасьтӧма техническӧй решениеяс да мероприятиеяс, кутшӧмъясӧс сӧгласуйтӧма Коми Республикаын Роспотребнадзорлӧн веськӧдланінкӧд. Мероприятиеяссӧ збыльмӧдӧм серти сӧгласуйтӧм кадколастыс – 2023 воӧдз. Ӧткымын мероприятие серти муниципалитет пырӧдчас «Сӧстӧм ва» федеральнӧй уджтасӧ.
7. Ӧні уджалысь скважинаяслӧн вынйӧрыс оз тырмы. Та вӧсна 2019 воын заводитісны збыльмӧдны «Краснозатонскӧй да Вылыс Максаковка кар кодь посёлокъяссӧ ваӧн могмӧдӧм» инвестиция проект. Сы серти геология боксянь туялӧма мупытшкӧсса ва видзассӧ, лӧсьӧдӧма куим выль скважина. Ӧні вынсьӧдӧны туялӧм видзассӧ да санитария боксянь видзан зонаяссӧ. Уджъяссӧ помаласны 2021 вося гожӧмын. Та бӧрын дасьтасны скважинаяссяньыс выль отводъяс стрӧитӧм вылӧ проектно-сметнӧй документация.
8. Посёлокын старейшинаяслӧн сӧветӧ пырысь Стефания Миролюбова корис восьтыны Краснозатонскӧйын Уна мога шӧрин. Рака тӧлысь 1 лунсянь Уна мога шӧринысь уджалысьяс ӧтчыдысь вежоннас примитӧны йӧзсӧ администрацияса ичӧт жырйын. А Краснозатонскӧйын ӧні олӧ 15 сюрс морт.
9. Сыктывкарса мэр Наталья Хозяиновалӧн кывъяс серти, республика сетіс муниципалитетлы Ухта улича кузя здание. Сэні эмӧсь овтӧм жыръяс, кытчӧ и позьӧ восьтыны Уна мога шӧринлысь офис. Но жыръяслысь статуссӧ индӧм да найӧс дзоньталӧм вылӧ колӧ кад. Владимир Уйба тшӧктіс Наталья Хозяиновалы аддзыны жыр, кӧні позьӧ недыр кад кежлӧ восьтыны Уна мога шӧринлы офиссӧ.
10. Посёлокын аньяслӧн сӧветӧн веськӧдлысь Софья Чиркова кыпӧдіс посёлокын туйяс, тротуаръяс дзоньталӧм да стрӧитӧм серти юалӧм. Сылӧн кывъяс серти, кызвынсӧ на пиысь колӧ нин дзоньтавны. Удж, Судно дзоньталан, Ухта, Ломоносов, Корабельнӧй, Флот да Юдор уличаяс кузя асфальтсӧ колӧ капитальнӧя дзоньтавны. Таысь кындзи, тротуаръясыс абуӧсь Судно дзоньталан, Ломоносов, Корабельнӧй да Юдор уличаяс кузя.
11. 2021 воын «Безопаснӧй да бур автомашина туйяс» национальнӧй проект серти кӧсйӧны дзоньтавны Корабельнӧй улича кузя машинаӧн ветлан туйяс (Краснозатонскӧй уличасянь Удж уличаӧдз). Туй веркӧс вылысь вылысса слӧйсӧ вежасны, выльмӧдасны бордюръяссӧ, лӧсьӧдасны подӧн ветлысьяслы туйяс. Сідзжӧ 2021 во вылӧ планын – дасьтыны Ломоносов улича кузя (Удж уличасянь Судно дзоньталан уличаӧдз) машинаӧн ветлан туй пӧлӧн тротуаръяс вӧчӧм вылӧ проектно-сметнӧй документация. Инженернӧй туялӧмъяссӧ нуӧдӧма нин. Проектсӧ кӧсйӧны збыльмӧдны сэк, кор лоас дась проектно-сметнӧй документация да лоӧ вӧчӧма канму экспертиза.
12. Судно дзоньталан улича кузя машинаӧн ветлан туй пӧлӧн тротуаръяс лӧсьӧдӧм могысь колӧ на дасьтыны проектно-сметнӧй документация. Сы вӧсна мый тротуаръяс лӧсьӧдӧмыс лоӧ капитальнӧя стрӧитан объектӧн, колӧ вӧчны планируйтан бала, межуйтан бала, сетны стрӧитчӧм улӧ му. Тайӧ объект серти помшуӧмсӧ примитасны содтӧд обследование нуӧдӧм бӧрын.
13. Посёлокса олысьяс аттьӧалісны Коми Республикаса Юралысьӧс, накӧд аддзысьлӧмысь, Краснозатонскӧй посёлоксӧ сӧвмӧдӧмын мытшӧдъяс да вӧзйӧмъяс видлалӧмысь. Владимир Уйба пасйис, мый татшӧм ногӧн йӧзкӧд йитӧд кутӧмыс зэв бур, да вӧзйис водзӧ нуӧдны татшӧм аддзысьлӧмъяссӧ.

**04.03.2021**

**Владимир Уйба встретился с жителями сыктывкарского посёлка Краснозатонский**

Встреча состоялась 3 марта в местной библиотеке по приглашению жителей посёлка. В ходе беседы затронуты вопросы обеспечения посёлка питьевой водой, ремонта дорог и детских площадок, благоустройства территорий, открытия в Краснозатонском офиса МФЦ и другие.

Во встрече приняли участие заместитель Председателя Правительства Республики Коми Дмитрий Самоваров, мэр Сыктывкара Наталья Хозяинова, председатель Комитета Государственного Совета Республики Коми по социальной политике Надежда Дорофеева, министр строительства и жилищно-коммунального хозяйства Республики Коми Игорь Кузьмичев, министр физической культуры и спорта Республики Коми Виталий Савилов, министр сельского хозяйства и потребительского рынка Денис Шаронов.

Председатель совета ветеранов посёлка Николай Алексеевский сообщил, что система водоснабжения населённого пункта давно требует ремонта. Холодная вода мутная и с примесями. Необходимы замена системы водоснабжения и строительство водовода.

Работы по обеспечению жителей Краснозатонского качественной питьевой водой и по увеличению её поставки населению уже ведутся. В 2020 году по техническому заданию муниципалитета разработаны технические решения и мероприятия, которые согласованы с Управлением Роспотребнадзора по Республики Коми. Согласованный срок реализации этих мероприятий – по 2023 год. По отдельным мероприятиям предполагается участие муниципалитета в федеральной программе «Чистая вода».

Кроме того, в связи с недостаточностью мощности имеющихся скважин, в 2019 году началась реализация инвестиционного проекта «Водоснабжение пгт. «Краснозатонский» и пгт. «Верхняя Максаковка». В рамках этого проекта уже проведена геологическая разведка месторождений подземных запасов воды, обустроены три новых скважины, сейчас идёт работа по утверждению разведанных запасов и санитарно-защитных зон. Эти работы должны завершиться летом 2021 года. Затем будет организована разработка проектно-сметной документации (ПСД) на строительство новых водоводов от этих скважин.

Член совета старейшин посёлка Стефания Миролюбова высказала пожелание об открытии в Краснозатонском офиса МФЦ. С 1 марта в посёлке организовано выездное обслуживание, но один раз в неделю в небольшом помещении администрации. А между тем в Краснозатонском проживает уже 15 тысяч жителей.

По словам мэра Сыктывкара Натальи Хозяиновой, муниципалитет получил от республики в собственность здание на улице Ухтинская. Там есть нежилые помещения, которые можно использовать для размещения офиса МФЦ. Но для определения статуса помещений и ремонта потребуется время. Владимир Уйба поручил Наталье Хозяиновой проработать вопрос с предоставлением временного помещения для открытия офиса МФЦ.

Председатель женского совета посёлка Софья Чиркова подняла вопрос о ремонте и строительстве дорог и тротуаров в посёлке. По её словам, большая часть из них находится в неудовлетворительном состоянии. Требуется капитальный ремонт асфальтового покрытия по улицам Трудовая, Судоремонтная, Ухтинская, Ломоносова, Корабельная, Флотская, Речная. Кроме этого, отсутствуют и тротуары, в частности по ул. Судоремонтная, Ломоносова, Корабельная и Речная.

В 2021 году по национальному проекту «Безопасные и качественные автомобильные дороги» запланированы работы по ремонту проезжей части улицы Корабельная (от ул. Краснозатонская до ул. Трудовая). Будут произведены демонтаж изношенных и укладка новых верхних слоев дорожного покрытия, восстановление бордюров, а также обустройство тротуаров. Также на 2021 год запланирована разработка проектно-сметной документации на строительство тротуара вдоль проезжей части ул. Ломоносова (от ул. Трудовая до ул. Судостроительная). Инженерные изыскания уже проведены. Реализация проекта планируется после разработки и прохождения государственной экспертизы ПСД.

Для устройства тротуара вдоль проезжей части по ул. Судостроительная необходима разработка проектно-сметной документации. Кроме того, поскольку строительство тротуаров является объектом капитального строительства, ещё нужно выполнить проект планировки, проект межевания и решить вопрос с отводом земли под строительство. Решение по данному объекту будет принято после дополнительного обследования.

Жители посёлка поблагодарили Главу Республики Коми за возможность личной встречи, обсуждения актуальных проблем и предложений по развитию Краснозатонского. Владимир Уйба отметил эффективность такого формата обратной связи с населением и предложил в дальнейшем продолжить подобные встречи.

Лыткин - 3969